**ΘΟΥΚΥΔΙΔΗ ΠΕΡΙΚΛΕΟΥΣ ΕΠΙΤΑΦΙΟΣ**

**Κεφάλαιο 39**

**Διδακτική πορεία**

**Θεματικό κέντρο : Σύγκριση Αθήνας - Σπάρτης**

**Άξονες:**

**-*Πολεμική προετοιμασία* και αίτια έναρξης από τα πολεμικά**

**-*συμπεριφορά στους ξένους***

**-πόλη ανοιχτή # ξενηλασίες**

**-*ευψυχία # προετοιμασία***

**- *παιδαγωγικό σύστημα***

**Αποδείξεις -επιχειρήματα**

**-κριτική επιχειρημάτων**

**-σκοπός σύγκρισης**

**-Στρατιωτική δύναμη Αθήνας**

**-πλεονεκτήματα Αθηναίων**

**Κεφάλαιο 39, από το πρωτότυπο**

* **«*Διαφέρομεν…. Τοισδε*»**

Ο Περικλής θέλει να αποδείξει ότι η Αθήνα είναι **«*αυταρκεστάτην και ες πόλεμον*»** και παρουσιάζει **το σύστημα πολεμικής εκπαίδευσης στην Αθήνα και τα πλεονεκτήματά του**

**Νέα τακτική εδώ: ανοιχτή σύγκριση με Σπάρτη** ώστε να προβληθεί και να εκτιμηθεί σωστά η υπεροχή της Αθήνας.

**Αρχικά υπαινιγμοί**

Η φράση ***« και ταις των πολεμικων μελεταις»*** δηλώνει ότι τη Σπάρτη είχε στο μυαλό του από την αρχή ο ρήτορας.

**Η επιλογή των πολεμικών ως πρώτο στοιχείο σύγκρισης** Αθήνας – Σπάρτης δεν είναι τυχαία:

1. Αν και η ηρωική εποχή έχει περάσει και ο πολιτισμός έχει προχωρήσει **ο πόλεμος εξακολουθεί να θεωρείται κορυφαία εκδήλωση και πραγμάτωση προσωπικών αρετών και συλλογικών ιδανικών.**
2. **Ο Επιτάφιος είναι λόγος επαινετικός** **για νεκρούς του πολέμου** και πρέπει να τονιστούν οι πολεμικές μελέτες

***«των εναντίων»:*** εννοεί Σπαρτιάτες και όχι άλλους αντιπάλους ,όπως φαίνεται από τα παρακάτω ( ξενηλασίες, στρατιωτική εκπαίδευση)

* ***«την πόλιν κοινήν παρέχομεν»***

Η Αθήνα με χαρά ανοιχτή πόλη σε όλους: επιστήμονες, φιλοσόφους, στοχαστές . Πόλος έλξης γιατί παρείχε τη δυνατότητα να αναπτύξουν πλούσιες και ποικίλες δραστηριότητες ή και να τύχουν αναγνώρισης από το καλλιεργημένο κοινό των Αθηνών.

**Αθήνα: πόλη- κέντρο πνευματικό, πολιτικό, πολιτιστικό, οικονομικό, εμπορικό, παιδευτικό**.

Έτσι επισκέπτονταν την πόλη όχι μόνο για να μαθητεύσουν αλλά και για να προσφέρουν υπηρεσίες ( Πρωταγόρας, Ιπποκράτης, Γοργίας, Αναξαγόρας…)

* ***«ουκ έστιν ότε… ευψύχω» =>*Στη Σπάρτη => ξενηλασία**
* **Οι Έφοροι πίστευαν ότι έτσι εμποδιζόταν η εισαγωγή ιδεών, εθίμων και αντιλήψεων που θα αλλοίωναν τα ήθη των Σπαρτιατών.**

Γι αυτό και οι νέοι Σπαρτιάτες επισκέπτονταν άλλες πόλεις μόνο με άδεια και για συγκεκριμένη αποστολή.

**Ο Περικλής πιστεύει ότι φοβούνται μήπως οι ξένοι δουν τα υλικά αγαθά του πολιτεύματός τους και τα μιμηθούν**

 (μαθήματος ή θεάματος)

 **Στρατιωτικά,** στα οποία οι Σπαρτιάτες έδιναν έμφαση με «**παρασκευές»** (προετοιμασία) **και «απάτες» (**π.χ. κλέμματα ή κρυπτεία και γοητεία γνωμης =παραπλάνηση).

 **Π.χ. Βρασίδας και Λύσανδρος**

Κύριο αίτιο : ανάγκη λίγων Σπαρτιατών να ελέγχουν πολυπληθείς είλωτες

* ***«ευψύχω»***

Ο Περικλής αντιπαραθέτει την ευψυχία των Αθηναίων ,δηλ. την εσωτερική ορμή και το υψηλό αγωνιστικό τους φρόνημα, που δεν εξαρτάται από καμιά προετοιμασία

**Σχήμα => χιαστό** όπου τα θετικά των Αθηναίων στα άκρα για να τονιστούν, ενώ τα αρνητικά των Σπαρτιατών στη μέση για να αποδυναμωθούν

**Την πόλιν κοινήν παρέχομεν ουκ έστιν…τινά**

**Πιστεύοντες…απάταις ή τω…ευψύχω**

* ***«και εν ταις παιδείαις χωρουμεν»***

**Παιδαγωγικό σύστημα, μέσα και τρόποι εκπαίδευσης**

 **ΣΠΑΡΤΗ ΑΘΗΝΑ**

|  |  |
| --- | --- |
|  |  |
|  Χώρα κλειστή, ξενηλασία, φόβος | Χώρα ανοιχτή σε όλους χωρίς φόβο |
| Αδιάκοπη στρατιωτική άσκηση, προετοιμασία για πόλεμο | Πνευματική ενασχόληση, χαρές και απολαύσεις ζωής αλλά υψηλό φρόνημα |
| Πειθαρχία, σκληραγωγία, λιτότητα | Αρχές και ιδεώδη ελευθερίας |
| Στόχος: η ανδρεία και η νίκη .Το άτομο θυσιάζεται για το σύνολο | Στόχος: ευψυχία και νίκη .Το άτομο θυσιάζεται για το σύνολο |

* **Σκοπός σύγκρισης**

Για να πειστούν οι Αθηναίοι ότι βρίσκονται σε πλεονεκτικότερη θέση

**Κριτήριο:** όχι τόσο ο βαθμός ανδρείας και η αποτελεσματικότητά της όσο **ο τρόπος** με τον οποίο αποκτιέται **( λιγότερος μόχθος**)

* ***«ανειμένη δίαιτα»***

Η **διαπαιδαγώγησή τους στηρίζεται στις αρχές και τα ιδεώδη της ελεύθερης πολιτείας** (πρώτοι έπαψαν να οπλοφορούν)

* **Αποδείξεις- επιχειρήματα**
1. **«ούτε γαρ Λακεδαιμόνιοι… ησσησθαι»**

(*Τους κατονομάζει για πρώτη φορά ως τώρα υπαινιγμοί)*

Οι Σπαρτιάτες εκστρατεύουν στην αττική γη με όλους τους τους συμμάχους ενώ οι Αθηναίοι όταν εκστρατεύουν σε ξένες χώρες μάχονται γενναία και τις περισσότερες φορές νικούν αυτούς που αμύνονται για την πατρίδα τους.

**Κριτική:** άνιση σύγκριση ,δεν στηρίζεται σε συγκεκριμένα ιστορικά γεγονότα και δεν αποδεικνύεται η υπεροχή του Αθηναϊκού Στρατού αλλά τονίζεται η αξία του

1. Αποσιωπά τις νίκες των Σπαρτιατών στην Αττική
2. Δεν αναφέρει ότι οι Αθηναίοι ποτέ δεν έφτασαν στη Σπάρτη
3. Και οι ίδιοι βοηθήθηκαν από συμμάχους
4. **«αθρόα τε… επίπεμψιν»**

Οι εχθροί ποτέ δεν αντιμετώπισαν όλη τη δύναμη των Αθηναίων συγκεντρωμένη ,επειδή φρόντιζαν το ναυτικό και στέλνουν στρατό σε πολλά μέρη

**Κριτική**: πράγματι διάσπαση δυνάμεων λόγω μεγάλης εδαφικής έκτασης και αναγκών Αθηναϊκής Ηγεμονίας.

1. **«ήν δε που… ησσησθαι»**

Οι Λακεδαιμόνιοι αν νικήσουν μικρό μέρος του Αθηναϊκού στρατού καυχιόνται ότι τους νίκησαν όλους, αν πάλι χάσουν ότι έχασαν από όλους

**Κριτική:** δεν έχουμε ιστορικά στοιχεία που να επιβεβαιώνουν τα παραπάνω. Σκοπός του είναι να μειώσει τη σημασία των σπαρτιατικών επιτυχιών και να εξάρει τη σημασία των ηττών τους για την Αθήνα

**Αληθοφανή στοιχεία ως τεκμήρια**

Ο Περικλής **δεν μπορεί να αμφισβητήσει τη στρατιωτική υπεροχή των Σπαρτιατών γι αυτό και την υποβαθμίζει** αποδίδοντάς την περισσότερο στη φήμη και όχι στην πραγματικότητα.

**Στρατιωτική δύναμη Αθήνας**:

Στρατός ξηράς: 29.000 οπλίτες -- Τοξότες: 1.600

Ιππείς: 1.200 --Στόλος: 300 πολεμικά πλοία με 50.000 κωπηλάτες, 3.000 οπλίτες και 1.800 αξιωματούχους

Λογικό το μοίρασμα της δύναμής τους

* ***«καίτοι…κινδυνεύειν»***

**Ραθυμία:** επαναλαμβάνει το «ανειμένως διαιτώμενοι»

Τονίζει ξανά πως **η ανδρεία των Αθηναίων οφείλεται στον τρόπο ζωής τους και δεν επιβάλλεται από εξωτερικούς καταναγκασμούς και νόμους**

* ***«περιγίγνεται ημιν…φαίνεσθαι»***

**Πλεονεκτήματα Αθηναίων** έναντι Σπαρτιατών:

Α) δεν κουράζονται προκαταβολικά για δεινά που θα έρθουν

Β) όταν αντιμετωπίζουν τα δεινά δείχνουν την ίδια γενναιότητα

**Σύγκριση Αθήνας – Σπάρτης**

Δύσκολη σε περίοδο πολέμου αλλά **επιβαλλόταν γιατί** ο Περικλής ήθελε:

1. να διατηρήσει ακέραιο το φρόνημα των Αθηναίων και να τους ενθαρρύνει
2. να ενισχύσει τις ελπίδες τους για νίκη
3. να αποτρέψει το αντιπολεμικό πνεύμα που δημιουργούταν στην πόλη
4. να ανταποκριθεί στις ανάγκες ενός επιταφίου λόγου
5. να πείσει ότι η άνετη ζωή δεν αποδυναμώνει την αγωνιστικότητα ούτε οδηγεί σε ηθικό ξεπεσμό
6. να απαντήσει στους αντιπάλους ολιγαρχικούς που δε συμφωνούσαν με τους χειρισμούς του (θαλασσοκρατία)

**Η Αθηναϊκή Δημοκρατία εναρμονίζει αντίθετα στοιχεία:**

Πνευμ., υλικές απολαύσεις με ανδρεία και αίσθηση καθήκοντος

**Μορφολογικά- αισθητικά στοιχεία**

Αντιθέσεις, χιαστό ,πυκνότητα έκφρασης, επανάληψη,

 Κλιμακωτό (επελθόντες- μαχόμενοι- κρατουμεν)